**NAVODILA ZA DELO, sreda, 18.3. 2020**

**DRU – Samostojna Slovenija**

Kar nekaj časa se boš učil/a sedaj o Sloveniji, svoji domovini. Prepričana sem, da že veliko veš, sigurno pa se boš naučil/a kaj novega.

1. Za začetek si **poglej** film, ki ga imaš na spodnji povezavi (Opis Slovenije).

<https://www.youtube.com/watch?v=i0ANXWx9oG4>

1. **Odgovori na vprašanja**, da ugotoviš koliko o Sloveniji že veš. **Odgovore napiši v zvezek, n**apiši naslov **Samostojna Slovenija** in datum 18.3.
   * 1. Kdaj praznujemo dan samostojnosti?
     2. Kdaj praznujemo dan državnosti?
     3. Katera vojska nas je napadla po razglasitvi samostojnosti?
     4. Katere barve sestavljajo slovensko zastavo?
     5. Katera pesem je slovenska himna?
     6. Nariši slovenski grb!
     7. Kdo je predsednik Republike Slovenije?
     8. Kdo je predsednik vlade Republike Slovenije?
     9. Kdo so zamejski Slovenci ?
     10. Kateri je uradni jezik Slovenije?
     11. Koliko prebivalcev ima Slovenija?
     12. Kaj je ustava?
2. Na koncu si **oglej** še en posnetek – Infodrom – Slovenija

<https://www.youtube.com/watch?v=XVAAHfHMzgE>

**SLJ – Telefonski imenik**

Včeraj se si spoznal/a s telefonskim imenikom v tiskani obliki, ki se danes uporablja bolj redko. Prav pa je, da veš kako izgleda in da ga znaš tudi uporabiti, če je potrebno, kajti pri nekaterih so v tem imeniku tudi mobilne številke.

Spodaj ti pošiljam povezavo na telefonski imenik v interaktivni obliki. **Oglej si ga in poskušaj poiskati kakšno številko.**

<https://www.itis.si/>

Ravno tako imaš bele in rumene strani. Če iščeš številko kakšnega podjetja, organizacije, dejavnosti… uporabiš rumene strani, če iščeš posameznika uporabiš bele strani.

**Kako iščeš:** vtipkaš ime in priimek, če poznaš naslov lahko tudi tega, klikneš lupo in spodaj prikaže telefonske številke vseh tistih , ki imajo ime in priimek, ki si ga napisal (ker je ljudi z istim imenom lahko več). Če veš kje stanuje tisti, katerega številko iščeš, ga poiščeš med ponujenimi. (oglej si na poslani prilogi) . Če imaš prilogo možno **natisniti jo lahko prilepiš v zvezek.**

**Ker si že včeraj napisal naslov, danes napiši samo datum in nadaljuj s pisanjem.**

Pomembno je še da veš kaj je področna koda, **Preberi** si učbeniku na strani 69 in si **oglej** na prikazu Slovenije.

Kaj misliš katero področno kodo ima tvoj kraj? **Zapiši odgovor v zvezek!**

Na naslednji strani pa si **preberi** še o pomembnih klicnih številkah.

Kateri sta pomembni klicni številki in čemu sta namenjeni? **Odgovor zapiši v zvezek!**

**Na koncu prepiši še zapis:**

**Telefonski imenik** je seznam telefonskih naročnikov, ki so razporejeni po abecedi po priimkih. Če ima več ljudi enak priimek, so po abecednem redu razporejena tudi njihova imena.

Primer: SMOLE

Bernarda, Gotska ulica 11

Jelka, Tržaška cesta 5

Vinko, Poljanska cesta 7

Ob enakih imenih pa se upošteva vrstni red ulic.

Primer: KERN

Anja, Jakčeva ulica 44

Jure, Groharjeva cesta 19

Jure, Kvedrova cesta 2

**Področna koda** je številka, ki jo vtipkamo pred telefonsko številko, kadar kličemo koga v Sloveniji iz drugega telefonskega omrežja. Teh omrežij je šest, zato imamo šest področnih kod.

Ljubljana 01

Maribor 02

Celje 03

Kranj 04

Koper 05

Novo mesto 07

**LUM**

Danes je na urniku tudi LUM in če se ne motim, ti je učiteljica Katarina dala že nalogo, da izdelate idealno mesto**. Izdelajte, fotografirajte in mi pošljite**. Kakšna hiša je lahko prav posebna (v povezavi s prebrano pesmico).

Naj bo dovolj, lepo se imej, ne pozabi na zdravje, vsak dan se veliko smej. Pa ne pozabi na športanje!

Zelo bom vesela, če bom dobila od tebe kakšen odgovor, fotografijo ali karkoli zanimivega.

Učiteljica Jerneja